**ԵԶՐԱԿԱՑՈՒԹՅՈՒՆ**

**«ԱՆԴ» ՍՊԸ ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի ԹԻՎ 1118-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏՄԱՆ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՄԱՍԻՆ ՆԵՐԿԱՅԱՑՎԱԾ ՀԱՅՏԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2015 թվականի սեպտեմբերի 17-ի N1118-Ն որոշմամբ և հաշվի առնելով «ԱՆԴ» ՍՊԸ կողմից ՀՀ կառավարության 2015 թվականի սեպտեմբերի 17-ի №1118-Ն որոշման շրջանակներում մաքսատուրքերից ազատման արտոնությունից օգտվելու մասին ներկայացված հայտն, ինչպես նաև շահագրգիռ մարմիններից ստացված կարծիքները` «ԱՆԴ» ՍՊԸ կողմից կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնությունից օգտվելու համար ներկայացված հայտի վերաբերյալ ՀՀ տնտեսական զարգացման և ներդրումների նախարարությունը հայտնում է հետևյալը.

«ԱՆԴ» ՍՊԸ կողմից ներկայացվել են հետևյալ փաստաթղթերը`

1. Դիմում
2. Ներդրումային ծրագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 1 ձևի, ինչպես նաև լրացուցիչ տեղեկատվություն ծրագրի վերաբերյալ` հայտատուի հայեցողությամբ
3. Տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի ցանկը և դրանց տեխնիկական բնութագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 2 ձևի
4. Հայտարարություն՝ ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը և (կամ) հումքն ու նյութերը բացառապես Հայաստանի Հանրապետության տարածքում օգտագործելու մասին` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 3 ձևի:

Հայաստանի Հանրապետության կառավարության 2014 թվականի մարտի 27-ի թիվ 442-Ն որոշմամբ հաստատված 2014-2025 թվականների հեռանկարային զարգացման ռազմավարական ծրագրի 168-րդ կետով գյուղատնտեսությունը հանդիսանում է գերակա ոլորտ:

«ԱՆԴ» սահմանափակ պատասխանատվությամբ ընկերության կողմից ներմուծվող սարքավորումներն ու հումքն օգտագործվելու են մեղրի արտադրության, մեղրի քացախի և խնձորի քացախի արտադրության համար։

Ծրագրի արժեքը կազմում է 68,5 մլն. ՀՀ դրամ։

Ծրագրի ընթացքում նախատեսվում է ստեղծել 12 հիմնական և 44 սեզոնային աշխատատեղ։

Ծրագրով նախատեսված արտադրանքի ծավալները կկազմեն 135 մլն. ՀՀ դրամ, որի մեծ մասը՝ արտադրանքի մոտ 70%-ը, արտահանվելու է ԱՄՆ, ԱՄԷ։

Ներմուծվող սարքավորումներն ու հումքն չեն ներմուծվում ԵԱՏՄ անդամ-երկրներից, քանի որ չեն բավարարում ընկերությանն անհրաժեշտ տեխնիկական չափանիշներին։

Հաշվի առնելով վերոգրյալը և ամփոփելով շահագրգիռ մարմիններից ստացված կարծիքները` նպատակահարմար ենք գտնում բավարարել «ԱՆԴ» ՍՊԸ կողմից ներկայացված հայտը, որը համապատասխանում է ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ սահմանված պահանջներին: